Álagið og vinnuaðstaðan er óviðunandi . Mikið veikt fólk dvelur á göngum spítalans . Bílskúrar teknir undir sjúkrarúm . Starfsfólkið vinnur kraftaverk á hverjum degi en umhverfið er óboðlegt . Verkefnið fram undan er þríþætt : Ljúka þarf við byggingu nýs spítala og bæta þannig aðstöðuna , minnka álagið og efla þjónustuna . Auka þarf styrk heilsugæslunnar sem getur þá verið fyrsti viðkomustaður almennings . Í þriðja lagi þarf að tryggja að fólk geti notið heilbrigðisþjónustu óháð efnahag . Að allir getið fengið þá aðstoð sem þeir þurfa en ekki bara þeir efnameiri . Það er því miður ekki raunin í dag . Þess vegna á opinber heilbrigðisþjónusta að vera ókeypis . Fólkið sem veikist á ekki að þurfa að greiða háar fjárhæðir til að fá lækningu eða aðstoð . Þá er það veikast fyrir . Í dag getur það kostað milljónir að veikjast af krabbameini . Það kostar formúu að leita sér hjálpar í íslensku heilbrigðiskerfi . Það á ekki að líðast hjá jafn ríkri þjóð . Öflugt velferðarkerfi á að grípa þá sem þurfa aðstoð og styðja þá í gegnum erfiðleikana . Þannig stöndum við saman á bak við þá veiku . Í gegnum sameiginlega sjóði hjálpumst við að . Almenningur vill setja meiri fjármuni í heilbrigðismál en við gerum í dag . Þess vegna skrifar fólk undir hjá Kára Stefánssyni . Peningarnir eru til staðar í þjóðfélaginu en stjórnmálamennina virðist skorta kjark til að forgangsraða í þágu almennings . Hægt er t.d. að sækja umtalsverða fjármuni til þeirra sem nýta sameiginlegar auðlindir þjóðarinnar og hafa fengið veiðigjöldin lækkuð á undanförnum árum . Það má nýta þá fjármuni til að byggja upp heilsugæsluna , ljúka við nýjan spítala og tryggja jafnt aðgengi allra að heilbrigðisþjónustu – óháð efnahag . Nú þegar betur árar eigum við að fjárfesta í heilbrigðismálum . Við viljum nefnilega búa í samfélagi þar sem fólk býr við jöfn tækifæri - óháð efnahag .